**Ministru kabineta noteikumu projekta „Grozījumi Ministru kabineta 2009. gada 11. augusta noteikumos Nr. 894 „Noteikumi par ārvalstu komersantu un organizāciju pārstāvniecību un pārstāvju reģistrācijas valsts nodevu”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likums „Grozījumi likumā „Par Latvijas Republikas Uzņēmumu reģistru””, kas stājās spēkā 2014. gada 17. februārī (turpmāk – Likums). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik Ministru kabineta 2009. gada 11. augusta noteikumu Nr. 894 „Noteikumi par ārvalstu komersantu un organizāciju pārstāvniecību un pārstāvju reģistrācijas valsts nodevu” (turpmāk – Noteikumi) 2.4. apakšpunktā noteikts, ka par reģistrācijas apliecības dublikāta izsniegšanu maksājama valsts nodeva. Likuma regulējums paredz atteikties no visu Latvijas Republikas Uzņēmumu reģistra (turpmāk – Uzņēmumu reģistrs) vestajos reģistros reģistrēto tiesību subjektu, tajā skaitā ārvalsts komersantu un organizāciju pārstāvniecību un pārstāvju, reģistrācijas apliecību obligātas izsniegšanas un noteikt, ka turpmāk reģistrācijas apliecību vai tās dublikātu Uzņēmumu reģistrs izsniegs par maksu par pakalpojumu pēc personas pieprasījuma. Atbilstoši Ministru kabineta 2013. gada 17. decembra noteikumu Nr. 1521 „Noteikumi par Latvijas Republikas Uzņēmumu reģistra maksas pakalpojumiem” 11. punktam un līdz ar Likuma spēkā stāšanos, spēkā stāsies arī minēto noteikumu pielikuma 3.1. apakšpunkts, kurā noteikta maksa par pakalpojumu par reģistrācijas apliecības izsniegšanu pēc ārvalsts komersanta vai organizācijas pārstāvniecības pieprasījuma.Atsakoties no reģistrācijas apliecības un tās dublikāta izsniegšanas, un nosakot, ka par reģistrācijas apliecības izsniegšanu maksājama maksa par pakalpojumu, tiks nodrošināta regulējuma ieviešanas efektivitāte un samazināts administratīvais slogs Uzņēmumu reģistra vestajos reģistros reģistrētajiem tiesību subjektiem.Reģistrācijas apliecības izsniegšana pēc ārvalsts komersanta vai organizācijas pārstāvniecības pieprasījuma par maksu, proti, nosakot to par Uzņēmumu reģistra sniegtu maksas pakalpojumu, ir pamatota ar šādiem argumentiem: 1) Uzņēmumu reģistram, lai nodrošinātu reģistrācijas apliecības izsniegšanu, rodas administratīvās izmaksas, jo īpaši ņemot vērā, ka tā būs papildus procedūra, kas tiks īstenota tikai atsevišķos gadījumos pēc personu pieprasījuma; 2) maksa par pakalpojumu nodrošinās regulējuma ieviešanas efektivitāti, disciplinējot personas un rosinot tās izvērtēt, vai ir nepieciešams saņemt reģistrācijas apliecību. Ņemot vērā, ka turpmāk Uzņēmumu reģistra vestā pārstāvniecību reģistrā ierakstītajām ārvalsts komersantu un organizāciju pārstāvniecībām un pārstāvjiem reģistrācijas apliecības tiks izsniegtas pēc pieprasījuma, maksājot maksu par pakalpojumu, nepieciešams svītrot Noteikumu 2.4. apakšpunktu, kas nosaka valsts nodevas likmi par reģistrācijas apliecības dublikāta izsniegšanu.Tā kā maksājumus valsts budžetā iespējams veikt, izmantojot dažādus maksājumu pakalpojumu veidus, nepieciešams Noteikumus papildināt ar valsts nodevas samaksai par ierakstu izdarīšanu ārvalstu komersantu un organizāciju pārstāvniecību un pārstāvju reģistrā pielietotajiem maksājumu pakalpojumu veidiem atbilstoši Ministru kabineta 2010. gada 12. oktobra noteikumu Nr. 972 „Noteikumi par kārtību, kā veicami maksājumi valsts budžetā un tie atzīstami par saņemtiem, un prasībām tiešsaistes maksājumu pakalpojumu izmantošanai norēķinos ar valsts budžetu” regulējumam.Ņemot vērā iepriekš minēto, nepieciešams papildināt Noteikumus ar valsts nodevas samaksai par ierakstu izdarīšanu ārvalstu komersantu un organizāciju pārstāvniecību un pārstāvju reģistrā pielietotajiem maksājumu pakalpojumu veidiem. |
| 3. | Projekta izstrādē iesaistītās institūcijas | Tieslietu ministrija, Uzņēmumu reģistrs. |
| 4. | Cita informācija | Nav. |
|  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums attiecināms uz Uzņēmumu reģistra vestajā pārstāvniecību reģistrā jau reģistrētajiem tiesību subjektiem, kā arī tiem, kas nākotnē iesniegs pieteikumus ierakstīšanai pārstāvniecību reģistrā. Šobrīd Uzņēmumu reģistra vestajā pārstāvniecību reģistrā ierakstītas 809 ārvalsts komersantu un organizāciju pārstāvniecības.2013.gadā neviens no Uzņēmumu reģistra vestā pārstāvniecību reģistrā ierakstītajiem tiesību subjektiem nav pieprasījis reģistrācijas apliecības dublikāta izsniegšanu.  |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums samazina administratīvo slogu gan Uzņēmumu reģistra vestajā pārstāvniecību reģistrā reģistrētajām ārvalsts komersantu un organizāciju pārstāvniecībām, gan Uzņēmumu reģistrā nodarbinātajiem, kuru darba pienākumos ietilpst pakalpojumu sniegšanas nodrošināšana Uzņēmumu reģistra klientiem. Ārvalsts komersantu un organizāciju pārstāvniecībām turpmāk nebūs obligāts pienākums saņemt, uzrādīt reģistrācijas apliecību vai saņemt un iesniegt reģistrācijas apliecības dublikātus valsts un pašvaldību institūcijās, savukārt Uzņēmumu reģistrā nodarbinātajiem nebūs katru reizi, reģistrējot jaunu tiesību subjektu pārstāvniecību reģistrā, jāsagatavo un jāizsniedz reģistrācijas apliecība. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |
|  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **n-tais gads** | Turpmākie trīs gadi (latos) |
| **n+1** | **n+2** | **n+3** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  | 0 | 0 |
| 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Projekta ietekme uz valsts budžetu un pašvaldību budžetiem izvērtēta likumprojekta „Grozījumi likumā „Par Latvijas Republikas Uzņēmumu reģistru” (Nr. 635/Lp11) sākotnējās ietekmes novērtējuma ziņojumā. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Uzņēmumu reģistrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas vai institucionālo struktūru. |
| 3. | Cita informācija | Nav. |

*Anotācijas IV, V un VI sadaļa – projekts šīs jomas neskar.*

Tieslietu ministre B. Broka

27.03.2014. 13:27

986

L. Letiņa

67031734, Laima.Letina@ur.gov.lv